b'\n_START_ARTICLE_\nLimfadenitis kaseus\n_START_PARAGRAPH_\nLimfadenitis kaseus (Caseous lymphadenitis, CLA) merupakan penyakit berjangkit yang berpunca daripada bakteria Corynebacterium pseudotuberculosis yang sering terdapat pada kambing dan biri-biri dan ketika ini tiada penawarnya. Ia muncul terutamanya dalam bentuk sista besar berisi nanah pada anggota leher, rusuk dan ambing. Penyakit ini rata-rata tersebar daripada haiwan melalui persentuhan dengan nanah atau sista yang pecah pada haiwan yang terjangkit, tetapi ianya sangat mudah merebak dan juga difikirkan juga tersebah melalui batuk ataupun lalat. Kajian-kajian telah mendapati kejadian CLA dalam kawanan kambing komersial sebanyak 30%.'